Mór Város Önkormányzata

Fenyves Péter polgármester

Mór

Tisztelt Fenyves Péter Polgármester Úr!

Az alábbi interpellációval kívánok élni a 2024.03.27-i soros ülésen.

Ki és milyen megfontolás alapján döntött a március 15-i megemlékezés koszorúzási sorrendjéről?

Ez év március 15-én az 1848-49-es forradalom és szabadságharc évfordulójára emlékező ünnepséget rendezett a Szabadság téri emlékműnél Mór Város Önkormányzata.

A szabadságharcról és annak napjainkra is ható hatásairól Fenyves Péter polgármester úr méltó megemlékezést tartott. Az ünnepséget a Móri Radnóti Miklós Általános Iskola diákjainak műsora színesítette. Ez úton is köszönetem fejezem ki a diákoknak és a felkészítő tanároknak.

A megemlékezésen a Móri Ifjúsági Fúvószenekar biztosította a zenét.

A műsort követően került sor a hagyományos koszorúzásra.

A korábbi évekhez hasonlóan koszorút helyezhettek el a város vezetői, a társadalmi és civil szervezetek, intézmények képviselői, vezetői.

A korábbi években kialakított koszorúzási sorrend ez évben -sajnálatos módon- megváltozott. Már a koszorúk előkészítésekor is malőr keletkezett, de az pillanatok alatt rendeződött.

A protokoll alapvető szabályait figyelmen kívül hagyva nem a város vezetői helyezték el elsőként a megemlékezés koszorúját, hanem a FIDESZ-KDNP képviselői. Ez ismeretem szerint példátlan! Ez a sorrendi változtatás az ünnepségen részt vevők jelentős részének meglepetést okozott és egyben megrökönyödést váltott ki.

Azt gondolom, hogy a koszorúzás jelképes főhajtás a hősök előtt, amit nem a sorrendiség nyomatékosít, de az ünnep méltóságát beárnyékolja, amennyiben az nem az elfogadott és bevált protokoll szerint történik.

Mi indokolta ezt a sorrendi változtatást és ki állította össze a koszorúzás sorrendjét? Megfelelési kényszer, vagy megfelelési vágy motiválta?

Az interpellációt a képviselő testületi ülésen szóban is ismertetni kívánom.

Tisztelettel:

Mór, 2024.03.21.

Iván János

önkormányzati képviselő